RESOLUCIÓN do 25 de maio de 2005, da Delegación Provincial da Coruña, pola que se dispón o rexistro, o depósito e a publicación, no Diario Oficial de Galicia, do acordo de interpretación do artigo 26 do convenio colectivo do sector de concesionarias de servizos municipais de aparcamento e retirada de vehículos.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 04/07/2005

Visto o expediente do acordo de intepretación do artigo 26 do convenio colectivo do sector de con
cesionarias de servizos municipais de aparcamento e retirada de vehículos, que tivo entrada nesta delegación provincial o día 13-5-2005 e subscrito pola comisión paritaria do convenio o día 11-5-2005, de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982,
do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordenar a súa inscrición no libro rexistro de convenios colectivos de traballo desta delegación provincial, e notificación ás representacións económica e social da comisión negociadora.
Segundo.-Ordenar o depósito do citado acordo no Servizo de Relacións Laborais, Sección de Mediación, Arbitraxe e Conciliación.
Terceiro.-Dispoñer a súa publicación no Diario Oficial de Galicia.
A Coruña, 25 de maio de 2005.
Cristina Azpilcueta González
Delegada provincial da Coruña
Convenio colectivo laboral de ámbito provincial sector
empresas concesionarias de servizos municipais
de aparcamento e/ou retirada de vehículos da vía
pública da provincia da Coruña
Sendo as 18.00 horas do día 11 de maio de 2005, reúnense os que a continuación se relacionan nas oficinas da Confederación de Empresarios da provincia da Coruña.
Asistentes:
Pola parte empresarial: Javier García Ruiz e Manuel Polledo Cerdeiriña.
Pola parte social: en representación de UGT: Roberto Ares Carro, José Ramón Longueira Balvis, Pedro Fernández Rebolleda, Demetrio Choren Vázquez (asesor UGT).
En representación de CC.OO.: Juan Carlos Rodríguez Canosa e Miguel Doce Otero, Ramiro Otero Rodríguez (asesor CC.OO.).
Asisten na súa calidade de peticionarios de aclaración do artigo 26 do convenio: Lourdes López de Aguilar e José A. Barona Couselo.
As partes constitúense como comisión paritaria do convenio colectivo laboral de ámbito provincial sector de empresas concesionarias de servizos municipais de aparcamento e/ou retirada de vehículos da vía pública da provincia da Coruña, e acordan proceder á interpretación do artigo 26 do convenio colectivo vixente relativo á subrogación nos seguintes termos:
Primeiro.-A comisión interpreta que a certificación da Tesouraría de estar ao día no pagamento así como a declaración xurada da empresa cesante de igual situación, se refire exclusivamente aos centros de traballo obxecto da subrogación.
Segundo.-A comisión interpreta como calquera outro documento que se requira para estes efectos como necesario, os seguintes:
a) Cadro de vacacións do centro de traballo.
b) Cadro de días de libre disposición desfrutados polos traballadores do centro de traballo.
c) Recibo e liquidación de salarios.
d) Cadro de servizos.
Toda a documentación arriba citada, debe ser entregada, pola empresa cedente, nun prazo mínimo de 72 horas antes de que a empresa adxudicataria comece a prestación de servizos, coa excepción do recibo de liquidación de salarios, que pola súa propia natureza non pode ser entregado antes de finalizar a relación xurídica dos traballadores coa empresa, polo que haberá un prazo de 15 días hábiles desde que finalice a prestación de servizos a empresa cedente para a súa entrega.
Sen máis asuntos que tratar, levántase a sesión sendo as 20.00.